સોશિયલ મીડિયા પર ભાજપ દ્વારા કોંગ્રેસને ટ્રોલ કરવામાં આવે છે, એ અંગે તેમણે કહ્યું કે, આવી બેઠકોમાં તમે અહીં એકબીજાના ચહેરાઓ જુઓ, બધાના હસતા મોઢા દેખાશે. ભાજપની આવી બેઠકમાં તમને કોઇ હસતુ મોઢું નહીં દેખાય, બધા ચહેરા ગંભીર ભાવ લાવીને બેઠા હશે. આ બે પક્ષ વચ્ચેની વિચારધારાનો ફરક છે. કોંગ્રેસ પક્ષ બીજાની ભૂલ નથી કાઢતી, તે પોતાની ભૂલ-સુધારણા પર ધ્યાન આપે છે. જીએસટી, નોટબંધીમાં નરેન્દ્ર મોદીજીની ભૂલ હતી, તેમણે એક પણ વાર ભૂલ સ્વીકારી નથી. તેઓ આજે પણ આ નિર્ણયને સાચો ઠરાવે છે. એ લોકો જે રીતે ગુસ્સો ફેલાવે છે, એ કામ તમે નહીં કરી શકો. પરંતુ સાચી વાત બહાર લાવવાનું કામ ચોકક્સ કરો. અમે ભાજપની ભૂલ હશે તો કહેશું, નરેન્દ્ર મોદીની ભૂલ હશે તો કહેશું પરંતુ વડાપ્રધાન પદનું અપમાન ક્યારેય નહીં કરીએ. અમે સાચી વાત ચોક્કસ બોલીશું અને એ વાત સાચી છે કે, ગુજરાતમાં વિકાસ પાગલ થઇ ગયો છે.